නිමි ඇඳුම් අරන් පොලු තැබූ සැකකරු තවදුරටත් රිමාන්ඩ්
රුපියල් දහතුන් ලක්ෂ අනූනව දහස් හයසීයක නිමි ඇඳුම් ලබාගෙන මුදල් නොදී වංචා කිරීම සම්බන්ධව රක්ෂිත බන්ධනාගාර ගත කර සිටින තැනැත්තකු මේ මස 10 වැනිදා දක්වා තවදුරටත් රක්ෂිත බන්ධනාගාර ගත කෙරිණි සැකකරුගෙන් බන්ධනාගාර නිලධාරීන්ගේ භාරයේ ප්රකාශයක් ලබාගැනීමට මහර අංක 02 අධිකරණයේ මහෙස්ත්රාත් ජනිතා පෙරේරා මහත්මිය විසින් කැලණිය කොට්ඨාස විශේෂ අපරාධ විමර්ශන කාර්යාංශයට අවසරය ලබා දුන්නාය පිළියන්දල නිවන්නිටිය සාම මාවතේ පදිංචි ජී පී දිනේෂ් වසන්ත නමැත්තා මෙසේ තවදුරටත් රක්ෂිත බන්ධනාගාරගත කෙරිණි මේ වංචාව සම්බන්ධව කඩවත පහළ බියන්විල පදිංචි ව්යාපාරික කුමාරි ශශීකා සමරතුංග යන අය විසින් කැලණිය කොට්ඨාස විශේෂ අපරාධ විමර්ශන කාර්යාංශයට කරන ලද පැමිණිල්ලක් විමර්ශනය කොට මේ සැකකරු අධිකරණයට ඉදිරිපත් කර තිබුණේය මෙහිදී කැලණිය කොට්ඨාස විශේෂ අපරාධ විමර්ශන කාර්යාංශයේ පොලිස් සැරයන් කුමාර මහතා 71453 විසින් අධිකරණයට කරුණු දක්වමින් මෙසේ සඳහන් කෙළේය මේ සැකකරුගේ නිවසේ තිබී නිමි ඇඳුම් කිහිපයක් විමර්ශන නිලධාරීන් සොයා ගත්තා නමුත් අනෙකුත් නිමි ඇඳුම් සම්බන්ධව ඔහු කිසිදු අනාවරණයක් කළේ නැහැ පසුව පැමිණිළිකාරියගේ ප්රකාශ මත විමර්ශනය කිරීමේදී සැකකරු නුවරඑළිය ප්රදේශයේ පෞද්ගලික ආයතනයකට නිමි ඇඳුම් අලෙවි කර තිබෙන බවට අනාවරණය වුණා මේ පැමිණළිකාරිය පිටරටින් නිමි ඇඳුම් ගෙන්වා තොග වශයෙන් පුද්ගලයන්ට ලබා දෙනවා ඒ අනුව මේ සැකකරු ද එසේ නිමි ඇඳුම් ලබා ගෙන මුදල් දීලා නැහැ මුදල් ඉල්ලුවාම මරණ තර්ජන එල්ල කරන බවට පැමිණිළිකාරිය පවසනවා තවම විමර්ශන කටයුතු අවසන් නැහැ සැකකරුට ඇප ලබා දුන්නොත් විමර්ශනවලට බාධාවන් ඇතිවීමට ඉඩ තිබෙනවා ඒ නිසා ඔහු තවදුරටත් රක්ෂිත බන්ධනාගාර ගත කරන ලෙසට අධිකරණයෙන් ඉල්ලා සිටිනවා ඉදිරිපත් වු කරුණු කෙරෙහි අවධානය යොමු කළ මහෙස්ත්රාත්වරිය සැකකරු තවදුරටත් මේ මස 10 වැනිදා දක්වා රක්ෂිත බන්ධනාගාර ගත කර තැබීමට නියම කරනු ලැබුවාය කැලණිය කොට්ඨාස විශේෂ අපරාධ විමර්ශන කාර්යාංශයේ පොලිස් සැරයන් කුමාර 71453 හා පොලිස් කොස්තාපල් දසනායක 98846 යන නිලධාරීහු විසින් පැමිණිල්ල මෙහෙයවුහ දෙල්ගොඩ  ඩබ්ලිව් ඩී විතාන හා බියගම  සුදත් පුබුදු කීර්ති